ડભોલી વિસ્તારમાં આવેલા વડતાલ તાબાના સ્વામી નારાયણ મંદિરના સાધુ કરણ સ્વરૂપદાસ( નિકુંજ બાબુભાઈ સવાણી) દ્વારા માતાના ઓપરેશન માટે આર્થિક મદદ ઇચ્છતી એક યુવતી પર આચરવામાં આવેલા દુષ્કર્મ કેસમાં કતારગામ પોલીસે સાધુની ધરપકડ કરી તેમની સામે તપાસ હાથ ધરી છે. હજી તો પોલીસ પુરાવા એકઠા કરી રહી છે તે પહેલાં સાધુને બચાવવાની લ્હાયમાં મંદિરના સંચાલકોએ એક પત્રકાર પરિષદ યોજીને પીડિતા સાથે મળીને નકલી પોલીસના સ્વાંગમાં આવેલા એક યુવક દ્વારા સાધુને માર મારવામાં આવ્યો હોવાના સીસી ટીવી કેમેરાના ફૂટેજવાળી સીડી મીડિયાકર્મીઓમાં વહેંચતા દુષ્મર્મ કેસની પીડિતાની ઓળખ છતી થઈ જતાં ભારે હોબાળો મચી ગયો છે.